Svanvik kyrkje

Svanvik kyrkje, tidlegare kapell, står i Svanvik i Sør-Varanger kommune i Finnmark fylke, og er ei tømra kyrkje med sentralplan. Kapellet vart bygd i åra 1932–1934. Arkitekt for bygget var Harald Sund. Kyrkja har eit norsk nasjonalromantisk preg med mørke tømmervegger og raudmåla listeverk og grøn dør utvendig. Også inni har kyrkja mørke tømmervegger som står i kontrast til dei fargesprakande søylene, benkane og inventaret. Kyrkja høyrer til Sør-Varanger kyrkjesokn i Varanger prosti. Som med Kong Oscar IIs kapell i Grense Jakobselv og Neiden kapell låg det også i Svanvik ein politisk baktanke frå styresmaktene bak oppføringa av kyrkja. Ein ynskte å gje folk i området lett tilgang til ei norsk kyrkje. Målet var å knyte folket i området fastare til det norske samfunnet gjennom kyrkja, og slik styrke den norske suvereniteten over området. Kjelder Arkitekturguide for Nord-Norge og Svalbard: «Svanvik kapell» på nettstaden til Universitet i Tromsø] Sigrun Rasmussen: «Neiden kapell og Svanvik kapell - Nasjonal oppbygging i Sør-Varanger» Bakgrunnsstoff Svanvik kapell — en grensekirke. Pasvikdalen kirkeforening. 1982. ISBN 8290475101. Alf Henry Rasmussen (1993). «Svanvik kapell, Svanvik». Våre kirker. Norsk kirkeleksikon. Kirkenær: Vanebo forlag. s. 89. ISBN 82-75-27022-7. «Svanvik kyrkje». Kirkesøk. Den norske kyrkja. Om Sør-Varanger sokn på nettstaden til Den norske kyrkja «Kirker og kapeller» på nettstaden til Sør-Varanger kyrkjelyd Arkivert 2016-04-29 ved Wayback Machine. Kart frå 1979 som viser kyrkjestader og soknegrenser, på nettstaden til Universitetet i Bergen «Kirkebøker, Finnmark» på nettstaden til Arkivverket Arkivert 2009-05-05 ved Wayback Machine. Svanvik kyrkje i kulturminnesok.no, nettstaden til Riksantikvaren